KRAJEVNA SKUPNOST ROŽNA DOLINA

Številka: 13/24

Datum: 14.6.2024

**ZAPISNIK**

13. seje Sveta KS

Prisotni: Borut Čubej, Miha Bitežnik, Mavricija Valantič, Klavdija Židanik, Nataša Volk, Erika Bensa, Bore Mitovski, Slavko Šuligoj,

Opravičeno odsotni: Marjan Grilč

Pričetek seje ob 17. uri

**DNEVNI RED:**

**1.Pregled realizacije sklepov 12. seje.**

**2.Krajevni praznik pregled stroškov.**

**3.Poplačilo opravljenega dela društvom za izvedbo Krajevnega praznika.**

**4.Pregled prispele pošte.**

**5.Predlogi in pobude.**

**6.Razno.**

Na dnevni red nihče nima pripomb in se z njim vsi člani sveta KS soglasno strinjajo.

**Točka 1.**

Po pregledu sklepov smo ugotovili, da so bili vsi sklepi realizirani.

**Točka 2.**

Poročila o stroških in prihodkih za krajevni praznik še nimamo, ker nismo dobili vseh računov. Ocenjujemo, da je bil praznik uspešen. Pripombe so bile na frtaljo, ki se je prodajala, zato bomo v bodoče morali še več pozornosti nameniti kvaliteti le-te. Kontaktiramo športna društva za posredovanje računov in porabljenih ur.

**Sklep št. 1:**

**Kontaktiramo športna društva za ureditev finančnih zadev krajevnega praznika.**

**Točka 3.**

Društva so sodelovana na krajevnem prazniku. Predsednik je društva pozval, da pošljejo ure in stroške, da jim lahko nakažemo sredstva. Pričakujemo do naslednje seje obračune.

**Točka 4.**

Prejeli smo predlog za sanacijo položenih cevi v naselju Liskur. G. Bitežnik pove, da je to postavljeno že veliko časa brez ustreznih dovoljenj in da bo to sanirano, ko bo urejen zadrževalnik, kot nam je bilo rečeno na MONG-u.

**Točka 5.**

Na uradnih urah ni ljudi, zato napišemo dopis na oglasno desko telefonsko številko, da se za uradne ure najavijo za prvo sredo v mesecu od 17 do 18 ure.

G.a Mavricija Valantič je imela na uradnih urah gospo Matejo Rehar in njeno pričo g. Aljoša Novič in dala na zapisnik, da se naredi protihrupno ograjo od viadukta do konca, ker jo moti hrup. Da se pozanimamo, če je legalno, da ima sosed na hiši svetlobno reklamo, ki jo tudi moti. In še cesta pred njeno hišo na Ljuba Šercerja št. 7, da bi prepovedali vožnjo drugim, ker je v njeni lasti in jo vožnja tam moti. Pritožila se je tudi, da smo na 12. seji sveta KS govorili o njej, kar pa ji je g.a Valantič že takoj zanikala. Po preverbi lastništva parcele na PISO smo ugotovili, da g.a Mateja Rehar ni lastnica omenjene parcele in ne more prepovedati vožnje po parceli katere lastnica ni, pobuda za izdelavo protihrupne ograje je že bila dana naprej in je na Direkciji za ceste. Kar se pa tiče moteče svetlobe, mora g.a Rehar zadevo prijaviti na ustrezni inšpektorat.

**Sklep št. 2:**

**Pripravimo dopis za oglasno desko: Uradne ure za krajane so vsako prvo sredo v mesecu od 17 do 18 ure, po predhodni najavi na telefon KS RD 041 704 654.**

**Točka 6**

Dobili smo pritožbe krajanov Stare Gore, da je dom krajanov večkrat odprt, da je v njem tudi potepuška mačka in da se tam izvajajo razni dogodki, ki niso najavljeni, niti plačani. Zato so vsi člani sveta KS soglasno za zamenjavo ključavnice s ključi na kodo, katere dobi Športno društvo Stara Gora 2 ključa, član sveta KS g. Bore Mitovski 1 ključ in predsednik KS g. Borut Čubej 1 ključ ter kartico.

**Sklep št. 3:**

**KS zamenja ključavnico Domu krajanov Stara Gora. Dva ključa dobi športno društvo, ki je tudi odgovorno za vsak vstop in dogodek v Domu krajanov. Najemniki oziroma uporabniki doma krajanov morajo za vsak vstop prevzeti ključ pri članu Športnega društva Stara Gora - upravniku doma krajanov g. Mitji Susiču ali njegovemu namestniku g. Deanu Marvinu in mu ga po uporabi takoj vrniti. Prostore športno društvo pregleduje in od vsakega uporabnika zahteva čiščenje prostorov po uporabi. V kolikor prostor ni primerno čist, ga uporabnik ponovno očisti sicer športno društvo naroči čiščenje prostorov na stroške uporabnika.**

Mreža na igrišču v Rožni Dolini ni zamenjana. Kontaktiramo predsednika ŠD Rožna Dolina, da zadevo uredi.

G. Čubej pove, da je ekipa za igre brez meja za briškulo sestavljena iz 6 tekmovalcev. KS Rožna Dolina je v celotni MONG zbrala največ tekmovalcev.

G. Borut Maraž je poslal dopis na KS za postavitev ogledala. Kot smo že večkrat obravnavali, je za postavitev ogledal potrebno soglasje Direkcije za ceste, ki ga odobri, plača pa ga ne, če ni postavljeno zaradi varnosti vseh udeležencev v prometu. To pomeni, da za posamezne hiše morajo ogledala krajani plačati sami.

Liskur je potrebno vsakič po neurju popraviti obcestne bankine, ki jih voda odnese.

G. Tribušonu smo poslali prošnjo za sestanek na MONG-u in nismo dobili odgovora.

Za parkirišče smo dobili odgovor iz Ljubljane za prenos parkirišča in že eno leto ni nič narejenega. Ponovno urgiramo na MONG kako je s tem.

Hrup na odlagališču gradbenega materiala v Rožni Dolini moti stanovalce. Imamo tudi fotografije, iz katerih je razvidno, da kamioni, ki nalagajo gradbeni material vozijo po zelenicah in robnikih ter uničujejo le – te.

Športna društva pošljejo popis opravljenih ur za krajevni praznik.

V bodoče moramo določiti skrbnika skladišča na Ajševici.

Glede na poškodbe klopi in miz pri oddaji, ter stroškov plačevanja skrbniku, ki bo zadolžen za oddajo in vračilo miz in klopi, smo vsi člani sveta KS soglasni, da se klopi in mize za privatne namene ne oddajajo. Samo za društva in sosednje KS, ki tudi nam pomagajo s posojanjem miz in klopi za večje praznike.

**Sklep št. 5:**

**Klopi in miz v lasti KS Rožna Dolina ne posojamo, razen sosednjim KS in društvom za organizacije večjih dogodkov, kateri tudi nam posodijo opremo.**

Seja zaključena ob 19.00 uri.

Zapisala Predsednik KS RD

Nataša Volk Borut Čubej